એક બાઉલમાં મોઝેરેલાનું છીણ, ચીઝનું છીણ અને પનીરનું છીણ લઈને મિક્સ કરો. તેમાં મીઠું, મરચું અને સમારેલી કોથમીર ભેળવો. હવે સમોસાની એક પટ્ટી લઈ તેથી બધી બાજુએ સહેજ પાણી લગાવો. સ્ટફિંગમાંથી થોડો ભાગ લઈને સહેજ દબાવો. તેને પટ્ટીની એક સાઈડ પર મૂકી પટ્ટીને વાળી સમોસાનો આકાર આપો. કિનારીઓને સીલ કરી દો. આ રીતે બધાં સમોસા તૈયાર કરો. ત્યાર બાદ એક કડાઈમાં તેલને પૂરતું ગરમ કરી સમોસાને આછા બ્રાઉન રંગના તળી લો. નિતારીને એબ્સોર્બન્ટ પેપર પર કાઢી ગરમાગરમ ખાવ.